பிரசவத்தின்போது பெண்கள் இறப்பதற்கு மற்றொரு காரணம் அதிக ரத்தப்போக்கு. ரத்தப்போக்கு அதிகமானால் உறுப்புகள் செயலிழந்து, உயிரிழப்புக்கு வழிவகுக்கும். எனவே, பெண்களுக்கு ரத்தக்கசிவு நிற்காமல் இருந்தால் உடனே மருத்துவரைச் சந்தித்து, சிகிச்சை பெற வேண்டும். ரத்தக்கசிவை ஈடுகட்டுவதற்கு ஊட்டச்சத்து மிக்க உணவுகளை சாப்பிட வேண்டும். இதயம் தொடர்பான நோய்கள் இருக்கிறதா என்பதையும் பரிசோதனை மூலம் அறிந்துகொள்வது நல்லது. கர்ப்பிணிப் பெண்கள் மாதந்தோறும் தவறாமல் மருத்துவரை அணுகி, உடல் மற்றும் குழந்தையின் வளர்ச்சியைப் பரிசோதித்துக்கொள்ள வேண்டியது அவசியம். ஆரோக்கியமான மனநிலையில் இருக்க வேண்டும்; சத்தான உணவுகளை உட்கொள்ள வேண்டும். இவற்றையெல்லாம் செய்தால், பிரசவத்தின்போது ஏற்படும் இறப்பைத் தடுக்க முடியும்" என்கிறார் சொக்கலிங்கம்.